หุ้น Amazon งบดีกว่าตลาดคาด…พุ่งราว 14% หลังชั่วโมงการซื้อขาย
7 กุมภาพันธ์ 2565

หุ้น Amazon งบดีกว่าตลาดคาด…พุ่งราว 14% หลังชั่วโมงการซื้อขาย
บริษัทเผยงบ 4Q/2021 รายได้โตดี 9%YoY แตะ $137.4bn และกำไรสุทธิ (Net income)โตขึ้น 98%YoY แตะ $14.3bn หนุนจากรายได้จากการใส่เกียร์ลงทุนในบริษัทรถยนต์ไฟฟ้า Rivian กว่า $11.8bn ซึ่งบริษัทมีสัดส่วนถือครองหุ้นในบริษัทดังกล่าวราว 20% ของสัดส่วนทั้งหมด ขณะที่กำไรต่อหุ้น (EPS) ของ Q4/2021 อยู่ที่ $27.7 (สูงกว่าที่ตลาดคาดการณ์ไว้ที่ $3.77) โดยจากรายได้ในกลุ่ม Retails ที่ยังคงรักษายอดขายได้อย่างแข็งแกร่ง ยังมีปัจจัยสนับสนุนการเติบโตจากรายได้ของ Amazon Web Service (AWS) ที่ยังโตแกร่ง 39.5% YoY แตะ $17.8bn ซึ่ง AWS มีสัดส่วนราว 13% ของรายได้ทั้งหมด
นอกจากนี้บริษัทยังเผยรายได้จากการโฆษณาเป็นครั้งแรก (Advertising service) โตเด่น 32%YoY แตะ $9.7bn และยังมีแผนเพิ่มค่าสมาชิก Amazon Prime รายปีเป็น $139 จากเดิม $119 โดยมีผล 18 กุมภาพันธ์ที่จะถึงนี้ ซึ่งการเพิ่มค่าสมาชิกดังกล่าวถือว่าเป็นการเพิ่มขึ้นครั้งที่ 3 หลังได้มีการปรับขึ้นครั้งละ 20$ ในปี 2014 และ 2018 ที่ผ่านมา
Amazon.com สามารถทำรายได้ (Revenue) และกำไรต่อหุ้น (EPS) เติบโตต่อเนื่องตั้งแต่ปี 2017 – 2021 โดยในปี 2022 CFRA Research คาดการณ์รายได้โตที่ $544bn และคาดการณ์กำไรต่อหุ้นที่ $58.64 ในปี 2022
Investor Tip:
Amazon.com (AMZN US) – เจ้าพ่อ E-Commerce เบอร์หนึ่งของแดนมะกัน โดยบริษัทขยายธุรกิจจากเว็บไซต์ขายหนังสือมาสู่เบอร์ 1 แห่งวงการค้าปลีกออนไลน์ของสหรัฐอเมริกา ตามมาด้วยธุรกิจ Cloud Computing ที่ประสบความสำเร็จ และสร้างผลกำไรให้ Amazon เป็นอย่างมาก ปัจจุบัน Amazon มีมูลค่าตลาดประมาณ 1.4 ล้านล้านดอลลาร์สหรัฐ ถือเป็นอันดับ 3 ของบริษัทจดทะเบียนในสหรัฐอเมริกา (เป็นรองเพียงแค่ Apple และ Microsoft) จดทะเบียนซื้อขายในตลาดหลักทรัพย์ NASDAQ ประเทศสหรัฐฯ ใช้ Ticker Code ว่า “AMZN US” โดยนักลงทุนต้องแลกเงินเป็นสกุล USD เพื่อทำการซื้อขายหุ้นดังกล่าว ซึ่งมีขั้นต่ำในการซื้อขายเป็นจำนวน 1 หุ้น (Trade Lot = 1)
Source: Bloomberg, CFRA, and Offshore Investment
เปิดพอร์ตลงทุนหุ้นต่างประเทศ > https://bit.ly/3c3oDs2
KSecurities #KS #OffshoreInvestment #หุ้นต่างประเทศ #AMAZON
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp